par to, kā īstenota Eiropas enerģētikas programma ekonomikas atveseļošanai un Eiropas Energoefektivitātes fonds

Kopumā piešķirti 2 267 574 462 EUR, bet labuma guvējiem no šīs summas līdz 2021. gada 31. decembrim ir izmaksāti 1 692 273 968 EUR. Maksājumu priekšnoteikums ir labuma guvēju stingrā apņemšanās projektu īstenot, kas izpausta ar galīgo investēšanas lēmumu.

Projektu virzītājiem labi veicies ar atkrastes vēja enerģijas (AVE) integrāciju elektrotīklā, bet pēdējā atlikušā oglekļa uztveršanas un uzglabāšanas (Carbon Capture and Storage — CCS) projekta virzītāji nolēma finansiālā atbalsta sniegšanu projektam apturēt.

2021. gada decembra beigās bija pabeigti (vai izbeigti) 57 projekti no 59, un labuma guvējiem izmaksāti (sk. pielikumu) kopsummā 2 615 657 214 EUR (summa, kas palikusi pēc tam, kad atskaitīti ar atgūšanas rīkojumiem atgūtie 203 322 313 EUR).

Šajā ziņojumā attiecībā uz katru EEPEA daļu ir raksturota projektu un Eiropas Energoefektivitātes fonda (EEF) īstenošanas gaita. Iepriekšējais ziņojums pieņemts 2021. gadā . Šis ziņojums aptver projektu īstenošanu laikā no 2021. gada 1. janvāra līdz 2021. gada 31. decembrim un minētajā periodā veiktos maksājumus.

par to, kā īstenota Eiropas enerģētikas programma ekonomikas atveseļošanai un Eiropas Energoefektivitātes fonds

1.1. Līdzšinējais progress

Līdz šim no 44 infrastruktūras projektiem pabeigti 42 projekti, četri ir izbeigti, bet divi projekti vēl turpinās.

Elektroenerģijas nozarē ir pabeigti visi 12 projekti.

Gāzes starpsavienotāju nozarē ir pabeigti 13 no 18 projektiem; divi rit saskaņā ar jaunu grafiku, bet trīs ir izbeigti.

Centrāleiropā un Austrumeiropā īstenoto reversās plūsmas un starpsavienojumu projektu jomā ir pabeigti 13 projekti, bet vienu Rumānijas projektu Komisija 2014. gada septembrī izbeidza.

Kopš pēdējā EEPEA īstenošanas ziņojuma jo īpaši var izcelt šādu progresu.

-Starpsavienotājs Grieķija–Bulgārija (SGB) ir svarīgs ceļš gāzes pārvadei no Adrijas jūras cauruļvada (TAP) un Grieķijas sašķidrinātās dabasgāzes (LNG) termināļa uz ziemeļiem un svarīgs projekts gāzes piegādes diversifikācijai Dienvidaustrumeiropas reģionā. Tas ir kopīgu interešu projekts (KIP 6.8.1) un Centrāleiropas un Dienvidaustrumeiropas energosavienojuma (CESEC) prioritārais projekts. Komisija kopš paša sākuma ir sniegusi projektam politisku un finansiālu atbalstu. Šis projekts ir saņēmis 45 miljonus EUR no Eiropas enerģētikas programmas ekonomikas atveseļošanai un 39 miljonus EUR no Eiropas Reģionālās attīstības fonda. Projekta būvniecība tika pabeigta 2022. gada jūlijā, un ekspluatāciju plānots sākt 2022. gada oktobrī.

-Kipras Republikā Enerģētikas, tirdzniecības un rūpniecības ministrija pašlaik gatavojas ieviest dabasgāzes saņēmējtermināli, kas sekmēs Kipras energoresursu struktūras diversifikāciju, veicinās salas enerģētiskās izolētības izbeigšanu, kā arī no neatkarīgu ražotāju puses sekmēs konkurenci no gāzveida kurināmā iegūtās enerģijas ražošanas jomā. Saskaņā ar projekta virzītāja sniegto informāciju LNG kompleksu nodot ekspluatācijā plānots nākamgad.

Kas attiecas uz gāzes cauruļvadiem Kiprā, saskaņā ar projekta virzītāja 2021. gada tehniskās īstenošanas kopsavilkumu projekts tiks pabeigts līdz 2026. gadam. Attiecībā uz šiem gāzes cauruļvadiem, kas vajadzīgi, lai gāzi no LNG kompleksa nogādātu līdz tās galamērķim, iestādes pārskata savu viedokli par teritorijām, kurās tiks būvētas dabasgāzes ražotnes, un līdz ar to attiecīgo cauruļvadu maršruts, kā arī grafiks ir mainījušies.

2. Atkrastes vēja enerģijas projekti

2.1. Līdzšinējais progress

Atkrastes vēja enerģijas apakšprogrammā ietilpst deviņi projekti, kas saņem atbalstu 565 miljonu EUR apmērā divās galvenajās darbības jomās:

inovatīvu turbīnu un atkrastes pamatņstruktūru liela mēroga testēšana, ražošana un ieviešana (6 projekti) kā arī

modulāru risinājumu izstrāde lielu atkrastes vēja enerģijas pārvades jaudu integrācijai elektrotīklā (3 projekti).

Septiņi no deviņiem projektiem ir pabeigti, savukārt divi projekti ir izbeigti priekšlaicīgi. Šo projektu īstenošanai izmaksāti 427 190 976 EUR (atskaitītas ar atgūšanas rīkojumiem atgūtās summas).

2.2. Līdzšinējais progress pa nozarēm

2.2.1. Progress attiecībā uz inovatīvām turbīnām un atkrastes struktūrām